**Ministru kabineta noteikumu projekta**

**„Kārtība, kādā aprēķina un piešķir bāzes finansējumu zinātniskajām institūcijām”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts „Kārtība, kādā aprēķina un piešķir bāzes finansējumu zinātniskajām institūcijām” (turpmāk – noteikumu projekts) sagatavots, ievērojot, ka Zinātniskās darbības likuma (2013.gada 10.aprīļa redakcija) (turpmāk – Likums) 38.panta pirmā daļa ir izteikta jaunā redakcijā, nosakot, ka Ministru kabinets nosaka kārtību, kādā piešķir bāzes finansējumu zinātnisko institūciju reģistrā reģistrētajiem valsts zinātniskajiem institūtiem, valsts augstskolām un valsts augstskolu zinātniskajiem institūtiem, tai skaitā valsts dibināto universitāšu zinātniskajiem institūtiem — atvasinātām publiskām personām. Izglītības un zinātnes ministrija (turpmāk – ministrija) izstrādāja noteikumu projektu, jo ar minētā deleģējuma izteikšanu jaunā redakcijā, spēku ir zaudējuši Ministru kabineta 2009.gada 10.novembra noteikumi Nr.1316 „Bāzes finansējuma piešķiršanas kārtība valsts zinātniskajiem institūtiem, valsts augstskolām un valsts augstskolu zinātniskajiem institūtiem” (turpmāk – noteikumi Nr.1316). |
| 2. | Pašreizējā situācija un problēmas | Līdz ar likuma „Grozījumi Zinātniskās darbības likumā” stāšanos spēkā 2013.gada 10.aprīlī, spēku zaudēja noteikumi Nr.1316, jo Likuma 38.panta pirmā daļa, kas satur deleģējumu Ministru kabinetam, ir izteikta jaunā redakcijā. Noteikumu projekts ir nepieciešams, jo uz šodienu nav spēkā esošs tiesību akts, saskaņā ar kuru nosaka bāzes finansējuma aprēķināšanas un piešķiršanas kārtību zinātnisko institūciju reģistrā (turpmāk – reģistrs) reģistrētajiem valsts zinātniskajiem institūtiem, valsts augstskolām un valsts augstskolu zinātniskajiem institūtiem, tai skaitā valsts dibināto universitāšu zinātniskajiem institūtiem — atvasinātām publiskām personām (turpmāk – zinātniskās institūcijas). Bāzes finansējuma aprēķināšanas un piešķiršanas tiesiskais regulējums ir nepieciešams 41 reģistrā reģistrēto zinātnisko institūciju bāzes finansējuma aprēķināšanai un piešķiršanai, kā arī, lai iesniegtu Finanšu ministrijai pieprasījumu par nepieciešamo valsts finanšu līdzekļu apmēru zinātniskās institūcijas bāzes finansējuma nodrošināšanai nākamajam gadam, tādējādi, lai saskaņā ar ikgadējo valsts budžeta likumu ministrija varētu piešķirt zinātniskajai institūcijai bāzes finansējumu proporcionāli kārtējā gadā valsts budžetā piešķirtajam kopējam finanšu resursu apmēram. Bāzes finansējuma piešķiršanas reģistrā reģistrētajām zinātniskajām institūcijām tiesisks regulējums ir nepieciešams, lai valsts piešķirto finansējumu izlietotu atbilstoši Likuma 38.panta otrajā daļā noteiktajam, t.i., valsts budžeta līdzekļus piešķir zinātniskajām institūcijām to uzturēšanai (būvju un iekārtu uzturēšanai, komunālo pakalpojumu apmaksai, administratīvā, tehniskā un apkalpojošā personāla darba samaksai); dibinātāja noteikto zinātnisko pētījumu veikšanā iesaistītā zinātniskā personāla atlīdzībai; zinātnisko institūciju reģistrā reģistrēto valsts zinātnisko institūtu, valsts augstskolu un valsts augstskolu zinātnisko institūtu attīstībai, šo institūciju darbības stratēģijā noteikto mērķu sasniegšanai, tai skaitā izgudrojumu patentēšanai, uzturēšanai spēkā, jaunu augu šķirņu reģistrēšanai un to izmantošanas tiesību aizsardzībai, kā arī saimnieciskās izmantošanas (komercializācijas) sagatavošanai. Noteikumu projekts paredz, ka bāzes finansējumu aprēķina un piešķir arī valsts universitātes dibinātajam zinātniskajam institūtam - atvasinātai publiskai personai saskaņā ar Likuma 21.5 pantu.Sagatavojot noteikumu projektu ir ņemts vērā, ka Likuma 38.panta otrās daļas 3.punkts ir izteikts jaunā redakcijā, nosakot, ka bāzes finansējums ir paredzēts ne tikai zinātnisko institūciju darbības stratēģijā noteikto mērķu sasniegšanai, bet tai skaitā arī izgudrojumu patentēšanai, uzturēšanai spēkā, jaunu augu šķirņu reģistrēšanai un to izmantošanas tiesību aizsardzībai, kā arī saimnieciskās izmantošanas (komercializācijas) sagatavošanai.Ņemot vērā iepriekšminētās būtiskākās izmaiņas Likumā, ir nepieciešami jauni Ministru kabineta noteikumi, kuri nosaka kārtību, kādā aprēķina un piešķir bāzes finansējumu no valsts budžeta līdzekļiem reģistrā reģistrētām zinātniskajām institūcijām.  |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība |  Noteikumu projekts ir izstrādāts, lai aizstātu noteikumus Nr.1316, nosakot: - bāzes finansējuma aprēķina formulas;  - zinātnisko institūciju bāzes finansējuma aprēķināšanai nepieciešamās iesniedzamās dokumentētās informācijas saturu, iesniegšanas kārtību un termiņus;  - bāzes finansējuma finansēšanas periodu;  - zinātniskās darbības kvalitātes izvērtējuma rādītājus jeb kritērijus un katra kritērija vērtību punktos;  - bāzes finansējuma aprēķināšanas un piešķiršanas nosacījumus; piešķirtās bāzes finansējuma sadales kārtību starp zinātniskajām institūcijām, ievērojot gadskārtējo likumu par valsts budžetu;  - piešķirto valsts budžeta līdzekļu izlietojuma uzraudzību.Noteikumu projekts, salīdzinot ar noteikumiem Nr.1316, paredz arī izmaiņas bāzes finansējuma aprēķināšanas procesā, t.i., pilnveidota formula bāzes finansējuma aprēķināšanai finansēšanas periodam (viens kalendārais gads) (Binst) veidojošo rādītāju raksturojums un saturs: (I) - finanšu līdzekļi zinātniskās institūcijas uzturēšanai, (P) - zinātniskā personāla atlīdzība un (At) - zinātniskās institūcijas attīstības koeficients.Noteikumu projekta pielikumā ir noteikti 3 zinātniskās darbības kvalitātes izvērtējuma rādītāji jeb kritēriji (turpmāk –pielikums) un tie ir: 1) E1 – pētniecības un attīstības projekti;2) E2 –zinātniskās darbības rezultāti: publikācijas un intelektuālais īpašums;3) E3 – promocijas un maģistra darbi. Minēto kritēriju mērķis ir veicināt zinātnes politikas mērķu sasniegšanu – zinātniskās ekselences palielināšanu, sasaisti ar industriju, ārējā finansējuma piesaistīšanu un cilvēkresursu atjaunotni. Kritēriji paredz piešķirt relatīvi lielāku bāzes finansējumu, tādai zinātniskajai institūcijai, kura ieguvusi lielāko punktu skaitu zinātniskās darbības kvalitātes izvērtējuma rādītāju ietvaros (maksimāli iegūstāmo punktu summa ir 12). Salīdzinot ar noteikumiem Nr.1316, noteikuma projektā 5.punktā ir pilnveidots zinātniskās institūcijas attīstības koeficienta aprēķins, t.i., minētā reizinātāja (konstantes) 0,06 būtība ir, ka pēc kritērijiem Ss, iegūtais punktu skaits (max 12), tiek reizināts ar šo konstanti, iegūstot attīstības koeficienta mainīgo daļu (max 0,72). Tādējādi zinātniskajai institūcijai, kura visos trīs kritērijos iegūst maksimālo punktu skaitu, attīstības koeficients ir 1.72. Savukārt noteikumos Nr.1316 maksimālais attīstības koeficients bija 1.44. Lai pildītu Likuma 38.pantu un nodrošinātu līdzekļus izgudrojumu patentēšanai un spēkā uzturēšanai vai augu šķirņu reģistrācijai, ministrija ir palielinājusi minēto attīstības koeficientu no 1.44 uz 1.72 par 0.28 punktiem, lai šos punktus piešķirtu tieši par tādām zinātniskām darbībām, kas ir saistītas ar jaunu produktu izstrādi. Likuma 28.panta otrās daļas 1.punkta noteiktā kritērija pārbaude, ka reģistrā ir tādas zinātniskās institūcijas, kurās akadēmiskajos amatos ir ievēlētas vismaz piecas personas ar doktora zinātnisko grādu, ievērojot zinātniskās institūcijas darbības jomu atbilstošajā zinātnes nozarē. Ievērojot Likuma 32.pantu, noteikumu projektu tiks noteikts, ka bāzes finansējumu neaprēķina zinātniskajai institūcijai, kurā ir nodarbināti mazāk par pieciem zinātniskā personāla pārstāvjiem ar doktora zinātnisko grādu pilna darba laika ekvivalenta izpratnē vai, kas finansēšanas periodā nav publicējusi zinātnisku rakstu un nav īstenojusi zinātnisku projektu atbilstoši pielikumā noteiktajam. Skaidrojums par pilna darba laika ekvivalentu ir noteikts ar noteikuma projekta 3.punktu - zinātnē nodarbinātā darbinieka kopējo nostrādāto stundu skaitu finansēšanas periodā, tai skaitā ikgadējo apmaksāto atvaļinājumu, pret kopējo darba stundu skaitu attiecīgajā finansēšanas periodā. Papildus minētajam noteikumu projekts paredz, ka bāzes finansējumu zinātniskajai institūcijai neaprēķina un nepiešķir tās profesoru, asociēto profesoru, docentu, lektoru un asistentu zinātniskās darbības nodrošināšanai, ja viņi minētajos akadēmiskajos amatos strādā normālu darba laiku atbilstoši darba tiesības regulējošajiem normatīvajiem aktiem.Tādējādi, nodrošinot dubultā finansējuma riska neiestāšanos un efektīvi izmantotu valsts finanšu līdzekļus, lai augstskolā strādājošais pedagoģiskais personālam netiktu veikta samaksa pār tādu zinātnisko darbību, kas augstskolas personālam ir pienākums izpildīt saskaņā ar Augstskolu likuma 27.panta otro daļu, 28.panta pirmo daļu, 32.panta ceturto daļu, 34.pantu. Šāds ierobežojums noteikts tādēļ, ka augstākās izglītības iestādes strādājošo profesoru, asociēto profesoru, docen­tu, lektoru un asistentu atlīdzībā jau tiek apmaksāts darbs par zinātniskās darbības veikšanu, kas nepieciešams, lai nodrošinātu kvalificētu izglītības pakalpojuma sniegšanu.Papildus minētajam būs jāsniedz dati par zinātnes tehnisko personālu un zinātni apkalpojošo personālu, lai nodrošinātu caurskatāmu un objektīvu valsts līdzekļu izlietojumu. Noteikumu projekts paredz, ka Izglītības un zinātnes ministrija piešķir zinātniskai institūcijai paredzēto bāzes finansējumu proporcionāli kārtējā gadā valsts budžetā piešķirtajam kopējo finanšu resursu apmēram bāzes finansējuma nodrošināšanai. Noteikumu projekts paredzēs bāzes finansējuma izmantošanas iespējas, nosakot, ka zinātniskās darbības bāzes finansējums izmantojams arī Eiropas Savienības struktūrfondu, citu ārvalstu un starptautisko finanšu instrumentu un starptautisko zinātnisko pētījumu projektu līdzfinansējuma nodro­šināšanai. Noteikumu projektu tiks noteikts, ka nozares koeficients dabaszinātņu nozarēs, inženierzinātņu un tehnoloģiju zinātņu nozarēs, medicīnas un dzīvības zinātņu nozarēs, lauksaimniecības zinātņu nozarēs ir 2, savukārt humanitāro zinātņu nozarēs un sociālo zinātņu nozarēs šis koeficients ir 1,3. Šāda koeficientu atšķirība ir pamatojama ar to, ka humanitāro zinātņu nozarēm un sociālo zinātņu nozarēm ir salīdzinoši mazāka tehnisko resursu ietilpība. Zinātniskajām institūcijām, kas darbojas humanitāro zinātņu nozarēs un sociālo zinātņu nozarēs koeficients ir lielāks nekā 1, jo tām ir jānodrošina ne tikai darba vietas, bet arī unikālu krātuvju uzturēšana, kas nozīmē ne tikai telpu īri un pienācīga režīma nodrošināšanu, bet arī ieguldījumu un materiāltehniskos līdzekļus – materiāli ir jāuzglabā, jāapstrādā un jāpadara publiski pieejami. Zinātniskās institūcijas vadītājs ir zinošs par savas vadītās zinātniskās institūcijas darbinieku kvalifikāciju un sasniegumiem un kompetents noteikt atalgojuma apmēru konkrētajam vadošajam pētniekam, pētniekam un zinātniskajam asistentam atbilstoši padarītajiem uzdevumiem un sasniegtajiem rezultātiem. Ņemot vērā iepriekš minēto un, lai stimulētu zinātniskās institūcijas celt to kapacitāti un lietderīgi izmantot piešķirto bāzes finansējumu, ar noteikumu projektu tiks atļauts atbilstoši zinātniskās institūcijas darbības stratēģijā noteikto mērķu īstenošanā iesaistītā zinātniskā personāla bāzes atalgojuma apmēru noteikt zinātniskās institūcijas vadītājam, saskaņā ar zinātniskās institūcijas darba samaksas politiku, zinātniskā personāla kvalifikācijas rādītājiem un katra zinātnieka personīgo ieguldījumu institūcijas zinātniskās darbības kvalitātes rādītāju summā.Lai nodrošinātu pilnīgas, vispusīgas, objektīvas nepieciešamās dokumentētās informācijas sniegšanu ministrijai bāzes finansējuma aprēķināšanai, ministrija izstrādās un apstiprinās vadlīnijas par iesniedzamo dokumentāciju un norādāmo informāciju bāzes finansējuma aprēķināšanai, kas būs nepieciešama zinātnisko institūciju sniegtās informācijas izvērtēšanai atbilstoši pielikuma E1, E2 un E3 kritērijiem, lai aprēķinātu noteikumu projekta 6.punktā minēto zinātniskās darbības kvalitātes rādītāju summu (Ss). Minētā kvalitātes rādītāja aprēķināšana tiks veikta atsevišķi katram noteikumu projekta 3.punktā minēto zinātņu nozaru dalījumam pēc nozaru koeficienta. Kārtību, kādā zinātniskās darbības kvalitātes rādītāju summa (Ss) tiks aprēķināta dabaszinātnes nozarēm, inženierzinātnes un tehnolo­ģijas nozarēm, medicīnas un dzīvības zinātnes nozarēm, lauksaimniecības un meža zinātnes nozarēm un humanitāro zinātņu nozarēm un sociālo zinātņu nozarēm tiks skaidrots Izglītības un zinātnes ministrijas izstrādātajās vadlīnijās par iesniedzamo dokumentāciju un informāciju zinātniskās institūcijas bāzes finansējuma aprēķināšanai. Lai nodrošinātu iesniegto datu kvalitāti un Publiskas personas finanšu līdzekļu un mantas izšķērdēšanas novēršanas likuma 2.panta pirmajā daļa noteikto, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajiem mērķiem, kā arī normatīvajos aktos noteiktajai kārtībai, zinātnisko institūciju sniegto informāciju pārbaudīs zvērināts revidents, ko ministrija centralizēti iepirks IZM. Noteikumu projekta 15. un 16.punkts uzliks pienākumu zinātniskajai institūcijai un tās vadītājam sniegt informāciju par tai piešķirtā bāzes finansējuma izlietojumu, lai nodrošinātu uzraudzību (t.sk. auditu) pār valsts budžeta līdzekļu izlietojumu, kā arī zinātniskās institūcijas vadītājs būs atbildīgs par noteikumu projekta 10. un 15.punktā sniegtās informācijas patiesumu.Noteikumu projekts satur pārejas noteikumus bāzes finansējuma noteikšanas, aprēķināšanas un piešķiršanas kārtību 2014.gadam, t.sk., pārrēķina veikšanu par 2014.gadu, ministrijai apstrādājot zinātnisko institūciju sniegto informāciju par laiku no 2011.gada 1.janvāra līdz 2013.gada 31.decembrim atbilstoši noteikumu projekta prasībām. Papildus minētajam, pārejas noteikumi noteiks arī kārtību, termiņus, kādā 2014.gadā piešķirs valsts budžeta dotācijai papildus piešķirtā zinātnes bāzes finansējumu 2014.gadam (turpmāk – dotācija). Ņemot vērā noteikumu projektā ietverto regulējumu un apstākli, ka bāzes finansējums 2014.gadam netiks aprēķināts 2013.gadā, bet gan no 2014.gada 1.jūnija līdz 15.jūnijam, kā arī, ievērojot dotāciju, tad noteikumu projekta 17.punkts skaidro, kādā veidā un cik katra zinātniskā institūcija saņems bāzes finansējumu 2014.gada pirmajiem 6 mēnešiem, t.i., 1/12 daļu no ministrijas piešķirtā bāzes finansējuma summas 2013.gadam un papildus 2014.gada pirmajiem 6 mēnešiem katra zinātniskā institūcija saņem dotācijas 2014.gadam daļu, kas tiks noteikta, ievērojot ministrijas piešķirto bāzes finansējuma summu 2013.gadam. Tādējādi zinātniskajām institūcijām, saņemot bāzes finansējumu 2014.gada pirmajam pusgadam, to finansiālais stāvoklis salīdzinoši ar 2013.gada pirmajā pusgadā saņemto bāzes finansējumu, nepasliktinās, bet saglabājas 2013.gada līmenī vai paaugstinās.Savukārt, lai noteiktu 2014.gada 2.pusgada bāzes finansējuma maksājuma un dotācijas apmēru katrai zinātniskajai institūcijai, tad tās ministrijai un nozaru ministrijai nosūta noteikumu projekta 10.punktā minēto informāciju, balstoties uz vadlīnijās minēto, par periodu no 2013.gada 1.janvāra līdz 2013.gada 31.decembrim. Ministrija apkopo šo informāciju un aprēķina katrai zinātniskajai institūcijai nepieciešamo bāzes finansējumu 2014.gadam. Pamatojoties uz ikgadējo likumu par valsts budžetu, t.i., 2014.gadam, ministrija nosaka piešķiramo bāzes finansējumu zinātniskajai institūcijai 2014.gadam un 2014.gada dotācijas daļu. Ņemot vēra 2014.gada 1.pusgadā zinātniskajai institūcijai samaksāto bāzes finansējumu un dotāciju, ministrija koriģē 1/12 bāzes finansējuma daļas un dotācijas apmērus tā, lai 2014.gadā katra zinātniskā institūcija kopumā saņem tai pienākošos bāzes finansējumu un dotāciju, ievērojot ikgadējā likuma par valsts budžetu piešķirto finansējumu un dotāciju, pamatojoties uz ministrijas aprēķināto bāzes finansējumu katrai zinātniskajai institūcijai, kas aprēķināts atbilstoši tai dokumentācijai, kuru zinātniskā institūcija būs iesniegusi ministrijai un nozaru ministrijai. Bāzes finansējums katram finansēšanas periodam tiks piešķirts proporcionāli, ievērojot ikgadējā budžeta likumā noteikto bāzes finansējuma apjomu.Pielikums satur noteikuma projekta 6.punktā minēto zinātniskās darbības kvalitātes kritēriju saturu un aprakstu, kā arī iegūstāmo punktu skaitu katrā kritērijā. Iegūstamo punktu skaitu katrā kritērijā iegūst, pamatojoties uz zinātnisko institūciju iesniegto informāciju atbilstoši noteikumu projekta 10.punktam. Bezmaksas piekļuvi *Web of Science* un *SCOPUS* datubāzēm ministrija nodrošinās struktūrfondu ietvaros īstenojamā projekta par Latvijas nozīmes akadēmisko tīklu. Citējamība ir kvalitātes kritērijs un datus par citējumu skaitu minētajās datu bāzēs veiks ministrija. Noteikumu projektā un pielikumā minētie pētniecības un attīstības projekti tiks noteikti atbilstoši Atbilstoši Ekonomiskās sadarbības un attīstības organizācijas (OECD) publicētā zinātnes statistikas metodoloģijas krājumā *Frascati Manual* sniegtās definīcijas.Noteikumu projekts paredz zinātnisko institūciju sniegtās dokumentētās informācijas (noteikumu projekta 10.punkts) auditēšanu, kuru veiks Izglītības un zinātnes ministrija, centralizēti iepērkot zvērināta revidenta pakalpojumus, kurus apmaksās no starptautiskajai sadarbībai pieškirtajiem finanšu līdzekļiem. |
| 5. | Projekta izstrādē iesaistītās institūcijas | Izglītības un zinātnes ministrija un Latvijas Zinātnes padome. Konsultācijas notikušas ar valsts augstskolu un valsts zinātnisko institūtu vadītājiem, vadošajiem zinātniekiem ekspertu līmenī. |
| 6. | Iemesli, kādēļ netika nodrošināta sabiedrības līdzdalība | Noteikumu projektā nav ietvertas normas, kas tieši skartu sabiedrības intereses. |
| 7. | Cita informācija | Saskaņā ar Likuma pārejas noteikumu 19.punktā noteikto, bāzes finansējuma apjoms nemainās, ja valsts dibinātas universitātes Senāts pieņems lēmumu savus, jau esošos, zinātniskos institūtus (aģentūru statuss) pārveidot par valsts dibinātas universitātes zinātniskajiem institūtiem – atvasinātām publiskām personām. Savukārt, ja tiks izmantota Likuma 21.5 panta pirmās daļas norma, kas nosaka, ka jebkura no valsts dibinātām universitātēm var dibināt valsts dibinātās universitātes zinātnisko institūtu – atvasinātu publisku personu, tad šobrīd nav iespējams prognozēt, kā tas ietekmēs nepieciešamo valsts budžeta apjomu, jo ir pārāk daudz mainīgo lielumu: nav zināms, cik un kādi zinātniskie institūti jaunajā juridiskajā statusā tiks izveidoti un kādas izmaksas veidosies tiem zinātniskajiem institūtiem, kas mainīs statusu, kļūstot par valsts dibinātu universitāšu zinātniskajiem institūtiem – atvasinātām publiskām personām. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |  Zinātnisko institūciju reģistrā reģistrētās 41publisko personu dibinātās zinātniskās institūcijas, kuras saņems bāzes finansējumu, pamatojoties uz noteikumu projektu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Zinātnisko institūciju zinātniskie darbinieki, kuriem bāzes finansējums ir ikmēneša atalgojuma daļa.Zinātnisko institūciju sadarbības partneri. |
| 3. | Tiesiskā regulējuma finansiālā ietekme | Pastāv iespēja par finansiālās ietekmes rašanos, jo atbilstoši Likuma 21.5 pantam valsts dibināta universitāte, kura ir atvasināta publiska persona var dibināt valsts dibinātas augstskolas zinātnisko institūtu – atvasinātu publisku personu. Taču pašreiz to noteikt nav iespējams, jo šāds gadījums nav iestājies.Bāzes finansējums ietver darba atlīdzību zinātniskajiem darbiniekiem. |
| 4. | Tiesiskā regulējuma nefinansiālā ietekme | Noteikumu projekts nodrošina tiesības uz atalgojumu zinātniskajās institūcijās nodarbinātajiem zinātniskajiem darbiniekiem. |
| 5. | Administratīvās procedūras raksturojums | Ar noteikumu projektu administratīvās procedūras un informācijas sniegšanas kārtība netiek mainīta. |
| 6. | Administratīvo izmaksu monetārs novērtējums |  Noteikumu projekts šo jomu neskar |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 7 939 628 | 0 | 2 000 000 | 7 000 000 | 10 000 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 7 939 628 | 0 | 2 000 000 | 7 000 000 | 10 000 000 |
| 1.2. valsts speciālais budžets | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| 1.3. pašvaldību budžets | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| 2. Budžeta izdevumi: | 7 939 628 | 0 | 2 000 000 | 7 000 000 | 10 000 000 |
| 2.1. valsts pamatbudžets | 7 939 628 | 0 | 2 000 000 | 7 000 000 | 10 000 000 |
| 2.2. valsts speciālais budžets | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| 2.3. pašvaldību budžets  | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| 3. Finansiālā ietekme: |  |  |  |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| 3.3. pašvaldību budžets  | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| Projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts nerada ietekmi uz valsts budžetu. Bāzes finansējums 2014.gadam tiks aprēķināts un piešķirts, ievērojot gadskārtējā likumā par valsts budžetu piešķirto bāzes finansējumu. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministrija, Zinātnisko institūciju reģistrā reģistrētās zinātniskās institūcijas. |
| 2. | Projekta izpildes ietekme uz pārvaldes funkcijām  | Noteikumu projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts šo jomu neskar. |
| 6. | Cita informācija | Nav |

Anotācijas IV, V un VI sadaļa – noteikumu projekts šīs jomas neskar.

##### Izglītības un zinātnes ministrs V. Dombrovskis

Vizē:

Valsts sekretāre S. Liepiņa

11.11.2013 11:24

2902

Depkovska, 67047772

anita.depkovska@izm.gov.lv